Pöördumine Erakondade Rahastamise Järelevalve Komisjoni poole õigusliku hinnangu saamiseks
Pöördun Erakondade Rahastamise Järelevalve Komisjoni (ERJK) poole palvega anda õiguslik hinnang alljärgnevalt kirjeldatud tegevustele ning hinnata, kas need võisid olla vastuolus 2025. aasta kohaliku omavalitsuse volikogu valimiste eel kehtinud erakondade rahastamise ja poliitilise reklaami nõuetega.
[bookmark: X9351a655e95d1e240b5d3908aa3a3a4f00d9657]1. Õunaaia rajamise võimalik seos valimiskampaaniaga
Minu hinnangul võis Väino Haab kasutada õunaaia rajamisega seotud tegevusi enda poliitilise nähtavuse ja valimiskampaania suurendamiseks. Õunaaia rajamist ja sellega seotud tegevusi kajastati avalikkusele vahetult 2025. aasta kohaliku omavalitsuse volikogu valimiste eelsel perioodil, kuigi varasemalt ei olnud aleviku elanikele projekti kohta sisulist informatsiooni teadaolevalt esitatud.
Palun ERJK-l hinnata, kas kirjeldatud tegevuste puhul võis tegemist olla valimisreklaami või muu poliitilise tegevusega ning kas sellise tegevuse korraldamisel ja rahastamisel võis tekkida kohustus järgida erakondade rahastamise ja poliitilise reklaami regulatsioonist tulenevaid nõudeid.
[bookmark: X713c0afc8347dd56ad157ee544afdd8bcb5cc50]2. Andrus Umboja tegevus enne kohaliku omavalitsuse volikogu valimisi
Lisaks toimus ligikaudu kuu aega enne kohaliku omavalitsuse volikogu valimisi olukord, kus Jõelähtme vallavanem Andrus Umboja viibis tööpäevadel tööajal Loo poe ees ning pakkus valijatele kommi. Selle kohta avaldati ka sotsiaalmeedias foto, millel oli Andrus Umboja koos Jõelähtme valla abivallavanema Art Kuumaga.
Palun ERJK-l hinnata ka selle tegevuse võimalikku seost valimiskampaania ja poliitilise reklaamiga ning seda, kas tegevus võis olla käsitatav avaliku võimu ressursi kasutamisena valimiskampaania eesmärgil.
Lisatud materjalid ja täiendav informatsioon
Käesolevale pöördumisele on lisatud täiendavad materjalid, mis puudutavad Loo aleviku õunaaia projekti, selle rahastamist, MTÜ Loo tegevust ning valimiste eel avaldatud teavitusi.
[bookmark: õunaaia-projekti-materjalid]# Õunaaia projekti materjalid
Lisatud on projekti materjalid, mis esitati Harjumaa Omavalitsuste Liidule (HOL) toetuse taotlemiseks.
[bookmark: hol-i-otsus-toetuse-eraldamise-kohta]# HOL-i otsus toetuse eraldamise kohta
Lisatud on Harjumaa Omavalitsuste Liidu otsus toetuse eraldamise kohta MTÜ-le Loo Loo aleviku õunaaia rajamiseks. Samal ajal oli Jõelähtme vallavanem Andrus Umboja HOL-i juhatuse esimees (2023-2026). Käesolevaga pole teada, kas Andrus Umboja ntaandas ennast rahastamisotsuse  tegemisel. 
[bookmark: Xdf66029012053dfdbdc4d62ac82a1a70029106a]# Harjumaa Omavalitsuste Liidu juhatuse 11.06.2025 otsus nr 12
Harjumaa Omavalitsuste Liidu juhatuse 11.06.2025 otsusega nr 12 kinnitati kohaliku omaalgatuse programmi 2025. aasta kevadvoorus rahuldatud taotluste nimekiri.
Taotluse RES.2.03.25, nr 2409, nimetus on „Loo aleviku kogukonna viljapuu- ja marjaaia rajamine“.
Taotleja: Mittetulundusühing Loo.
Toetuse summa: 3999,13 eurot.
Õunaaia taotluse ja toetuse eraldamise otsuse kohta ei ole vastuväiteid.
[bookmark: Xdaf455170feb8a0b57fea374482a5b927d5ddea]3. Loo aleviku õunaaia rajamisega seotud teavitused valimiste eel
1. aasta kohaliku omavalitsuse volikogu valimiste eelsel perioodil ilmus sotsiaalmeedias teave selle kohta, et MTÜ Loo rajab Loo alevikku õunaaia ning kutsus elanikke ja teisi huvilisi õunapuid istutama.
Enne nimetatud teavitusi ei olnud Loo aleviku elanikele teadaolevalt esitatud informatsiooni ei õunaaia projekti ega selle kavandatud tegevuste ja toimimise kohta.
Palun ERJK-l hinnata, kas sellisel viisil ja sellisel ajavahemikul õunaaia rajamisega seotud tegevuste ja informatsiooni avalikustamine võis kujutada endast poliitilist või valimisreklaami või muud tegevust, mida tuleb käsitleda erakondade rahastamise ja valimisreklaami regulatsiooni kontekstis.
[bookmark: mtü-loo-seos-loo-aleviku-eestseisusega]4. MTÜ Loo seos Loo aleviku eestseisusega
MTÜ Loo on aastaid tagasi loodud Loo aleviku eestseisuse tegevuse toetamiseks. MTÜ algses tegevuses osalesin ka mina Loo aleviku eestseisuse liikmena.
Minule teadaolevalt ei ole ma esitanud avaldust MTÜ-st väljaastumiseks ning MTÜ-s ei ole olnud liikmemaksu kohustust. Sellest hoolimata ei kajastu ma täna MTÜ Loo juhatuse liikmena ja mulle ei väljastata ka infot MTÜ LOO tegevuse kohta. 
Pean seda asjaolu käesoleva pöördumise põhiküsimuse seisukohalt teisejärguliseks, kuid see on seotud edasiste arupärimiste ja infopäringutega, mille käigus on väidetud, et MTÜ Loo ei ole loodud Loo aleviku eestseisuse tegevuse korraldamiseks ning et minul kui Jõelähtme Vallavolikogu liikmel ja revisjonikomisjoni liikmel puudub õigus MTÜ tegevuse kohta teavet küsida.
[bookmark: Xbe79bf3cf364ffc8f4341b93ac4a2c5bed332c0]5. MTÜ Loo juhtimisega seotud isikud ja nende poliitiline kuuluvus
Loo alevikuvanem ja MTÜ Loo juhatuse liige on Väino Haab, kes oli kuni 2025. aasta oktoobrini Jõelähtme Vallavolikogu esimees.
MTÜ Loo juhatuse liige on ka Jõelähtme vallavanem Andrus Umboja.
Nii Väino Haab kui ka Andrus Umboja kuuluvad Eesti Reformierakonda ning on olnud Jõelähtme valla juhtimisega seotud pikaajaliselt.
Palun ERJK-l hinnata, kas nimetatud isikute roll MTÜ Loo tegevuses ning nende seos Reformierakonnaga on asjakohane hindamaks õunaaia rajamisega seotud tegevuste võimalikku käsitlemist poliitilise tegevuse või valimisreklaamina.

Lisatud materjalid ja täiendav informatsioon
Käesolevale pöördumisele on lisatud täiendavad materjalid, mis puudutavad Loo aleviku õunaaia projekti, selle rahastamist, MTÜ Loo tegevust ning valimiste eel avaldatud teavitusi.
[bookmark: X34d5043fe0c6f3fa274920e1947bdb1bdda5763]# MTÜ Loo ja selle juhtimisega seotud isikud
Lisatud on informatsioon Mittetulundusühingu Loo kohta.
MTÜ Loo esindajate ja tegelike kasusaajate kohta on võimalik tutvuda ka Teatmik.ee vahendusel. Andmete kohaselt on MTÜ-ga seotud isikute hulgas muu hulgas Jõelähtme vallavanem Andrus Umboja ning endine Jõelähtme Vallavolikogu esimees Väino Haab.
[bookmark: Xf59a4a391266b4768ec7692f891d2cb5c0fe8c0]# Arupärimised MTÜ Loo tegevuse ja õunaaia rajamise kohta
Lisatud on mitmed arupärimised, mis puudutavad MTÜ Loo tegevust seoses õunaaia rajamisega.
Arupärimistele antud vastustes on muu hulgas märgitud, et vallavanem on ennast küsimuse lahendamisest taandanud ning tal puudub selle tõttu vastav informatsioon.
[bookmark: arupärimine-väino-haabile]Lisatud materjalide hulgas sisalduvatest vallavalitsuse otsustest nähtub, et vallavanem on ennast taandanud MTÜ Loo-le rahaliste vahendite eraldamisega seotud aruteludest ja otsustamisest. Samas ei sisalda lisatud materjalid MTÜ Loo koosolekute protokolle ega muid dokumente, mille alusel oleks võimalik kontrollida ja tõendada, et vallavanem on ennast samadel alustel taandanud ka MTÜ Loo enda otsustusprotsessidest.
Eelkõige puuduvad dokumendid, mis võimaldaksid tuvastada, kas vallavanem on ennast taandanud MTÜ Loo koosolekutelt ja otsustusprotsessidest juhtudel, kus arutati toetuse taotlemist, saadud rahaliste vahendite kasutamist või õunaaia rajamisega seotud küsimusi.
Seetõttu ei ole esitatud materjalide põhjal võimalik kontrollida ega üheselt tuvastada, kas taandumine on toimunud üksnes vallavalitsuse tasandil või on vallavanem ennast huvide konflikti vältimiseks taandanud ka MTÜ Loo enda vastavatest aruteludest ja otsustusprotsessidest.
# Arupärimine Väino Haabile
Lisatud on arupärimine MTÜ Loo juhatuse liikmele ja endisele Jõelähtme Vallavolikogu esimehele Väino Haabile.
Vaatamata korduvatele meeldetuletustele ei ole sellele arupärimisele seni sisulist vastust laekunud.
[bookmark: pöördumine-diana-abeli-poolt]# Pöördumine Diana Abeli poolt
Kuna minu arupärimistele ei saabunud sisulisi vastuseid, palusin analoogsete küsimustega pöörduda MTÜ Loo juhatuse liikme Väino Haabi poole ka huvitatud vallakodanikul Diana Abelil.
E-kirja teel lubatud sisulisi vastuseid ei ole samuti tänaseni laekunud.
[bookmark: Xff44c1a38a47421666406593d40ede141b0d21d]# Valimiste eel avaldatud sotsiaalmeedia teavitused
Lisatud on enne 2025. aasta kohaliku omavalitsuse volikogu valimisi sotsiaalmeedias avaldatud teavitused ja muu informatsioon, mis puudutas Loo aleviku õunaaia rajamist ja sellega seotud tegevusi.
Palun ERJK-l hinnata nimetatud materjale kogumis ning anda õiguslik hinnang sellele, kas kirjeldatud tegevused võisid olla käsitatavad valimisreklaami, poliitilise tegevuse või muu erakondade rahastamise ja valimisreklaami regulatsiooni kohaldamisalasse kuuluva tegevusena.
Samuti palun hinnata, kas MTÜ Loo, selle juhatuse liikmete ning kohaliku omavalitsuse juhtimisega seotud isikute rollide ja tegevuste vahel võib esineda asjaolusid, mis on ERJK pädevuses ja vajavad täiendavat kontrollimist.
Kuna lisatud materjale on mahukalt, saan vajaduse korral esitada ERJK-le kogu asjaomase materjalikogumi eraldi kaustana.

